

**AIZKRAUKLES NOVADA DOME**

Lāčplēša iela 1A, Aizkraukle, Aizkraukles nov., LV-5101, tālr. 65133930, e-pasts dome@aizkraukle.lv, www.aizkraukle.lv

Aizkrauklē

17.04.2025. sēdes protokols Nr. 5., 43.p.

**LĒMUMS** **Nr.** **2025/264**

**Par augošu koku atsavināšanu nekustamajā īpašumā**

**"Saules - Ķišķu kapsēta", Neretas pagastā, Aizkraukles novadā,**

**un Izsoles noteikumu apstiprināšanu**

Atbilstoši Meža likuma 12.panta pirmajai daļai Valsts Meža dienests 2025.gada 5. martā izsniedzis Apliecinājumu Nr.1733339 augošu koku ciršanai nekustamā īpašuma “Saules – Ķišķu kapsēta”, Neretas pagastā, Aizkraukles novada zemes vienībā ar kadastra apzīmējumu 3270 011 0073, 1.kvartāla 2.nogabalā ar kopējo platību 1,12 ha.

Aizkraukles novada domes Objektu apsekošanas un mantas vērtēšanas komisija ar 2025.gada 20.marta sēdes lēmumu Nr.59 (protokols Nr.5., 15.p.) noteikusi atsavināšanai nododamās cirsmas nosacīto atsavināšanas cenu **13 791,00 euro** *(trīspadsmit tūkstoši septiņi simti deviņdesmit viens euro, 00 centi)*.

Atbilstoši Publiskas personas mantas atsavināšanas likuma 9.panta trešajai daļai (turpmāk – Atsavināšanas likums) kustamās mantas atsavināšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta. Saskaņā ar Atsavināšanas likuma 10.panta pirmajā daļā noteikto izsoles noteikumus apstiprina Aizkraukles novada dome, kura organizē atvasinātas publiskas personas kustamās mantas atsavināšanu. Izsoles noteikumos norāda institūciju (amatpersonu), kura apstiprina izsoles rezultātus un kurai var iesniegt sūdzības par izsoles rīkotāja darbībām.

Pamatojoties uz likuma Pašvaldību likuma 10.panta pirmās daļas 21.punktu, 73.panta ceturto daļu, Publiskas personas mantas atsavināšanas likuma 4.panta pirmo prim daļu, 4.panta otro daļu, 8.panta ceturto daļu, 9.panta trešo daļu, Publiskas personas finanšu līdzekļu un mantas izšķērdēšanas novēršanas likuma 3. un 7.pantu, Aizkraukles novada domes Objektu apsekošanas un mantas vērtēšanas komisijas 2025.gada sēdes lēmumu Nr.59 (protokols Nr.5, 15.p.), ievērojot Aizkraukles novada domes Finanšu un attīstības jautājumu komitejas 10.04.2025.atzinumu, atklāti balsojot: ar 17 balsīm “PAR” (Jānis Sarmis BAJINSKIS, Uldis DZĒRVE, Ingūna GRANDĀNE, Gatis GŪTMANIS, Dāvis KALNIŅŠ, Elita KAŅEPĒJA, Leons LĪDUMS, Jurijs MAŠKOVS, Aivars MIEZĪTIS, Anita OSTROVSKA, Zane ROMANOVA, Arvis UPĪTS, Evija VECTIRĀNE, Dainis VINGRIS, Andris ZĀLĪTIS, Einārs ZĒBERGS, Uģis RUBENIS), “PRET” – nav, “ATTURAS” – nav, Guntis LIBEKS balsojumā nepiedalās, Aizkraukles novada dome **NOLEMJ**:

1. **Nodot** atsavināšanai Aizkraukles novada pašvaldības kustamo mantu – augošos kokus (Kailcirtē) ar izcērtamo platību 1,02 ha, 1.kvartāla 2. nogabalā ar koksnes krāju 299,86 m3, kas atrodas Aizkraukles novada pašvaldības īpašumā “Saules – Ķišķu kapsēta”, Neretas pagastā, Aizkraukles novads, esošajā zemes vienībā ar kadastra apzīmējumu 3270 011 0073, pārdodot to elektroniskā izsolē ar augšupejošu soli.
2. **Apstiprināt** augošu koku nosacīto cenu un izsoles sākumcenu **13 791,00 euro** *(trīspadsmit tūkstoši septiņi simti deviņdesmit viens euro, 00 centi)*neieskaitot pievienotās vērtības nodokli. Pievienotās vērtības nodokli var piemērot atbilstoši Pievienotās vērtības nodokļa likuma 141.panta nosacījumiem.
3. **Apstiprināt** kustamās mantas elektroniskās izsoles noteikumus augošu koku atsavināšanai nekustamā īpašuma “Saules – Ķišķu kapsēta”, Neretas pagastā, Aizkraukles novadā, zemes vienībā ar kadastra apzīmējumu 3270 011 0073 *(pielikumā).*
4. Apstiprinātizsoles soli – 400,00 euro un nodrošinājuma naudu – 10 % no objekta nosacītās sākumcenas.
5. Pirkuma līgumu noslēgt pēc pirkuma maksas samaksāšanas pilnā apmērā.
6. Uzdot Aizkraukles novada pašvaldības Centrālās pārvaldes Komunikācijas nodaļai publicēt paziņojumu par augošu koku atsavināšanu nekustamā īpašuma “Saules – Ķišķu kapsēta”, Neretas pagastā, Aizkraukles novads, zemes vienībā ar kadastra apzīmējumu  3270 011 0073, Aizkraukles novada pašvaldības informatīvajā izdevumā un pašvaldības tīmekļa vietnē [www.aizkraukle.lv](http://www.aizkraukle.lv).
7. Uzdot rīkot izsoli Aizkraukles novada domes Izsoles komisijai.
8. Kontroli par lēmuma izpildi uzdot Aizkraukles novada pašvaldības izpilddirektoram Uldim  RIEKSTIŅAM.

*Pielikumā: Elektroniskās izsoles noteikumi Nr.2025/46 augošu koku atsavināšanai nekustamā īpašuma “Saules – Ķišķu kapsēta”, Neretas pagastā, Aizkraukles novadā, zemes vienībā ar kadastra apzīmējumu 3270 011 0073 uz 6 lp.*

Domes priekšsēdētājs Leons Līdums